《壬申老人生旦》
宋代·陈文蔚

两岁霜风吹客袍，亲庭礼阙拜香醪。
今日升堂祝亲寿，亲寿愿化南山高。
古来人生七十稀，吾亲八十脸如桃。
但得岁月无穷极，从教两鬓添霜毛。
闲中花竹自娱戏，日课诗礼勉儿曹。
随分家风尝礼法，何心与世争雄豪。
自古作善天所佑，赋与庞眉并寿条。
不须神仙授秘诀，已何柱石常坚牢。
年年新酿此时熟，真珠滴红听小槽。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。